I Slutningen af August begyndte den at flokkes; henimod Midten 
af September bleve Flokkene større; 19. September kom flere Flokke 
paa henimod 50 flyvende indad Fjorden. Den fandtes paa denne 
Tid saavel ved Husene som højt tilfjelds og omkring i Dalene. 
Endnu i Begyndelsen af Oktober saas Flokke rundt om; Antallet 
aftog betydelig henimod Midten af Oktober, dog saas ved min 
Afrejse, 17. Oktober, nogle tilbage. 
I April og den største Del af Maj holdt Fuglene sig sammen 
i Flokke; i Slutningen af Maj vare de allevegne parrede, men 
endnu ikke begyndte paa Redebygning; denne begyndte først noget 
hen i Juni. En Rede med 5 Æg fandtes 11. Juni, en med 1 Æg 
12. Juni. Ungerne i den første Rede vare lige komne ud af Ægget 
23. Juni; i den anden Rede fandtes 4. Juli snart flyvefærdige 
Unger. Udfløjne Unger saas første Gang 9. Juli, hyppig i de 
følgende Dage. Endnu 5. og 7. August saas ved Arsuk paa for- 
skjellige Steder lige udfløjne, ikke fuldvoxne Unger, saa der synes 
at være en Del Forskjel paa Yngletiden. 
Den sang allerede i Slutningen af April ret flittig, dog først 
hen i Maj var Sangen fuldt udviklet. Denne vedblev nu men med 
aftagende Kraft lige til Midten af Juli; umiddelbart efter at Un¬ 
gerne vare udfløjne, blev Sangen en kort Tid kraftigere end før, 
for saa snart helt at forstumme. — Sangen var en Del forskjellig 
hos de forskjellige Individer; en Strofe, der lignede Bogfinkens, 
hørtes af og til, en enkelt Gang en, der lignede Musvitens to¬ 
leddede Strofe. 
De fleste af Hannerne vare i Sommerdragt i Slutningen af 
April, en Del endnu i Overgangsdragt; i Begyndelsen af Maj kom 
alle Hanner i Sommerdragt. Hunner bleve endnu trufne hen i 
Juni med Rester af Vinterdragten. — Efteraarsfældningen begyndte 
fra Midten af August, først hos de gamle Fugle, af hvilke ingen 
saas i Sommerdragt efter 23. August. De Unge begyndte at fælde 
i de sidste 10 Dage af August, men i første Halvdel af September 
saas endnu jevnlig unge Fugle i deres første Dragt, eller i Over¬ 
gang til Vinterdragten. 
